آستان علوی میں لکڑی کے تمام لوازمات آستان قدس رضوی کی کمپنی فراہم کر ہی ہے

آستان قدس رضوی کے محترم متولی نےبتایا کہ حرم مطہر امیر المؤمنین علی علیہ السلام کو وسیع کرنے میں لکڑی کے جتنے بھی ضروری لوازمات ہیں وہ آستان قدس رضوی کی ووڈ انڈسٹری کمپنی کے توسط سے فراہم کئے جا رہے ہیں۔

خبر کا کوڈ: ۴۲۹۷۰۵

تاریخ: ۲۹ آبان ۲۰۱۷ - ۱۷:۱۰

رسا نیوز ایجنسی کی رپورٹ کے مطابق حجت الاسلام والمسلمین سید ابراھیم رئیسی نے آستان قدس رضوی کی ووڈ انڈسٹری کمپنی کے وزٹ کے دوران اس کمپنی کے تمام پروجیکٹ کا نزدیک سے جائزہ لیا اور اس کمپنی کے ماہرین اور سرپرستوں کے ذریعہ ان کی تمام فعالیتوں سے آشنا ہوئے ۔

مجلس خبرگان رھبری کی ھیئت رئیسہ کے رکن نے اس وزٹ کے دوران اخباری نمائندوں کی موجودگی میں بتایا کہ حرم مطہر امیر المؤمنین علی علیہ السلام کے صحن حضرت فاطمہ(س) کے دروازوں کے تمام تعمیراتی لوازمات کو آستان قدس رضوی کی ووڈ انڈسٹری کمپنی فراہم کر رہی ہے ۔

انہوں نے وضاحت کی : ملک عراق میں تمام عتبات مقدسہ اور آستان قدس رضوی کے درمیان بعثی حکومت کے خاتمہ کے بعد سے ھمکاری شروع ہو گئی ہے اور یہ ھمکاری روز بروز بڑھ رہی ہے اور آستان مقدس علوی کے لکڑی کے لوازمات کی آستان قدس رضوی کی ووڈ انڈسٹری کمپنی کی طرف سے فراہم اسی ھمکاری کا ایک نمونہ ہے۔

حکومتی مصلحتوں کو تشخیص دینے والی کونسل کے اس رکن نے بتایا کہ آستان علوی کے لئے تیار کئے جانے والے لکڑی کے تمام لوازمات اسلامی طرز کے مطابق بنائے جانے کے علاوہ بہت زیادہ مضبوطی اور استحکام کے حامل ہیں۔

انہوں نے بیان کیا : حرم مطہر حضرت امیر المومنین علی علیہ السلام میں توسیع کے دوران لکڑی کے تمام لوازمات کی فراہمی آستان قدس رضوی کی ووڈ انڈسٹری پر ہے اور اسی طرح ایرانی ھنرمند اور انجینئرز بھی صحن حضرت فاطمہ سلام اللہ علیھا کے پروجیکٹ میں شامل ہیں۔

حجت الاسلام والمسلمین رئیسی نے گفتگو کو جاری رکھتے ہوئے آستان قدس رضوی کا اس سال چہلم امام حسین علیہ السلام کی راہپیمائی میں شرکت کی طرف اشارہ کرتے ہوئے کہا: گذشتہ سال پہلی بار آستان قدس رضوی کی طرف سے حضرت ابا عبد اللہ الحسین علیہ السلام کے حرم کی طرف جانے والے پیدل زائرین کو خدمات فراہم کرنے کے لئے موکب لگایا گیا اور ان موکب لگانے میں اس چیز کا خیال رکھا گیا کہ ایسی جگہ پر موکب لگائے جائیں جہاں پر زیادہ توجہ نہیں دی جاتی جس بنا پر مھران بارڈر کو انتخاب کیا گیا۔

آستان قدس رضوی کے محترم متولی نے کہاکہ اس سال بھی آستان قدس رضوی چہلم امام حسین علیہ السلام کے لئے پیدل آنے والے زائرین کو خدمات فراہم کرے گا۔

انہوں نے کہا: اس سال بھی آستان قدس رضوی کے موکب عراقی موکبوں کے ساتھ ھمکاری کریں گے اور ان شاء اللہ آستان قدس رضوی کی طرف سے اباعبد اللہ الحسین علیہ السلام کے زائرین کو جدید اور بہترین خدمات فراہم کی جائیں گی۔ /۹۸۹/ف۹۴۰/